**ELŐTERJESZTÉS**

**a Jogi és Társadalmi Kapcsolatok Bizottsága 2018. június 22-i ülésére**

**Javaslat közterület elnevezésére**

Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében a közterületek elnevezése a képviselő-testület kizárólagos hatáskörébe tartozik.

Tájékoztatom a Tisztelt Bizottságot, hogy a Szombathely belterület 4652/2 helyrajzi számú „kivett emlékmű és várakozóhelyek” megnevezésű ingatlan (a köznyelvben Emlékmű dombként emlegetett terület) jelenleg elnevezéssel nem rendelkező közterület. Az előterjesztés mellékletét képezi az ingatlant ábrázoló térképmásolat.

Ez a domb volt a helyszíne 2018. május 1-jén Brenner János vértanú pap boldoggá avatásának, amelyen több mint tizenötezer ember vett részt. Javasolom, hogy a terület őrizze meg elnevezésében ennek a történelmi eseménynek az emlékét.

Szombathelyen jelenleg a Brenner János utca őrzi a vértanú emlékét, de nincs akadálya annak, hogy más közterületjelleggel kiegészülve egy másik közterület elnevezésében is szerepeljen. Javasolom, hogy a Közgyűlés a közterületet **Boldog Brenner János ligetnek** nevezze el.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2018. június „..…”**

|  |  |
| --- | --- |
|  | **/: Dr. Puskás Tivadar :/** |

**HATÁROZATI JAVASLAT**

**…../2018. (VI.22.) JTKB számú határozat**

1. A Jogi és Társadalmi Kapcsolatok Bizottsága - Magyarország helyi önkormányzatairól szóló 2011. évi CLXXXIX. törvény 42. § 8. pontja figyelembe vételével - javasolja Szombathely Megyei Jogú Város Közgyűlésének, hogy a Szombathely belterület 4652/2 helyrajzi számú „kivett emlékmű és várakozóhelyek” megnevezésű ingatlant Boldog Brenner János ligetnek nevezze el.
2. A Bizottság javasolja a Közgyűlésnek, hogy kérje fel a polgármestert és a jegyzőt, hogy az 1. pontban elhatározott közterület elnevezésével kapcsolatos adatszolgáltatási kötelezettség teljesítése iránt intézkedjen.
3. A Bizottság javasolja a Közgyűlésnek, hogy kérje fel a polgármestert és a jegyzőt, hogy az 1. pontban elhatározott elnevezéssel kapcsolatban a nyilvántartásokon a szükséges átvezetésről gondoskodjon.
4. A Bizottság javasolja a Közgyűlésnek, hogy kérje fel a polgármestert, hogy a lakosságot a közterületi elnevezésről a városi honlap és a városi TV útján értesítse.

**Felelős:** Dr. Takátsné Dr. Tenki Mária a Bizottság elnöke

Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** 2018. június 25.